Малады дырыжор Павел ЛЮБАМУДРАЎ, які некалькі гадоў таму вярнуўся ў родную Беларусь пасля заканчэння Санкт-Пецярбургскай кансерваторыі, ужо крыху “саліраваў” на старонках “К” (гл. № 20 за 2015 г.), прэзентуючы створаны ім аркестр “Метамарфоза”. Гэтаму творчаму калектыву, што цяпер існуе не сам па сабе, а пры Беларускім саюзе музычных дзеячаў, пайшоў трэці год. Дык як жыве аркестр, атрымліваючы не стабільны заробак бюджэтнай установы, а толькі разавыя ганарары? Можа, ён проста выжывае? На гэтыя ды іншыя нашы пытанні адказаў мастацкі кіраўнік.